钦定古今图书集成/方舆汇编/边裔典/第045卷 > 前汉
## 钦定古今图书集成/方舆汇编/边裔典/第045卷 > 前汉

### 武帝元封三年秋七月武都氐人反分徙酒泉郡

按：《汉书武帝本纪》云云。

按《后汉书西南夷传》：“白马氐者，武帝元鼎六年开，分
广汉西部合以为武都。土地险阻，有麻田，出名马牛
羊漆蜜。氐人勇戅抵冒，贪货死利，居于河池，一名仇
池，方百顷，四面斗绝，数为边寇，郡县讨之，则依固自
守。元封三年，氐人反叛，遣兵破之，分徙酒泉郡。”按
注《三秦记》曰：“仇池县界，本名仇维山，山上有池，故曰
仇”池。山在仓洛二谷之间，常为水所冲激，故下石而
上土，形似覆壶。《仇池记》曰：“仇池百顷，周回九千四十
步，天形四方，壁立千仞，自然楼橹却敌，分置调均，竦
起数丈，有逾人功。仇池凡二十一道，可攀缘而上，东
西二门，盘道下至上，凡有七里，上则冈阜低昂，泉流
交灌。”郦元注《水经》云：“羊肠盘道三十六”回，《开山图》谓
之“仇夷”，所谓“积石嵯峨，嵚岑隐阿”者也。上有平田百顷，煮土成盐，因以百顷为号也。

### 昭帝元凤元年武都氐反遣执金吾马适建等讨之按汉书昭帝本纪元凤元年三月武都氐人反遣执金吾马适建龙额侯韩增大鸿胪田广明将三辅太

常徒皆免刑击之。

### 宣帝地节三年冬十二月省文山郡并蜀

按：《汉书宣帝本纪》云云。

按：《后汉书西南夷传》：“地节三年，夷人以立郡赋重，宣
帝乃省并蜀郡为北部都尉。”